L 67/6 Jurnalul Oficial al Uniunii Europene 17.3.2010 DECIZII DECIZIA 2010/156/PESC A CONSILIULUI din 16 martie 2010 de prelungire a mandatului Reprezentantului Special al Uniunii Europene în Fosta Republică lugoslavă a Macedoniei CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 17 octombrie 2005, Consiliul a adoptat Acţiunea comună 2005/724/PESC () de numire a domnului Erwan FOUFRE în calitate de Reprezentant Special al Uniunii Europene (RSUE) în Fosta Republică Iugoslavă a Macedoniei. (2)  La 15 septembrie 2009, Consiliul a adoptat Acţiunea comună 2009/706/PESC (?) de prelungire a mandatului RSUE până la 31 martie 2010. (3) Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe şi politica de securitate (ÎR), ca urmare a intrării în vigoare a Deciziei de instituire a Serviciului european pentru acţiune externă, ADOPTĂ PREZENTA DECIZIE: Articolul 1 Reprezentantul Special al Uniunii Europene Mandatul domnului Erwan FOUERE în calitate de Reprezentant Special al Uniunii Europene (RSUE) în Fosta Republică Iugoslavă a Macedoniei se prelungeşte până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă. () JO L 272, 18.10.2005, p. 26. () JO L 244, 16.9.2009, p. 25. Articolul 2 Obiectivul politicii Mandatul RSUE se bazează pe obiectivul politicii Uniunii Europene în Fosta Republică lugoslavă a Macedoniei, respectiv acela de a contribui la consolidarea procesului politic paşnic și la deplina punere în aplicare a Acordului-cadru de la Ohrid, facilitând astfel în continuare progresul în vederea integrării europene prin intermediul procesului de stabilizare şi de asociere. RSUE sprijină activitatea ÎR în regiune. Articolul 3 Mandatul În vederea realizării obiectivului politicii, mandatul RSUE constă în: (a) menținerea unor contacte strânse cu Guvernul Fostei Republici Iugoslave a Macedoniei și cu părţile implicate în procesul politic; (b) furnizarea de consiliere din partea Uniunii şi facilitarea procesului politic; (c) asigurarea coordonării eforturilor comunității internaționale în vederea facilitării punerii în aplicare şi a durabilității dispozițiilor prevăzute de acordul-cadru din 13 august 2001, astfel cum este stabilit în acord şi în anexele la acesta; (d) urmărirea îndeaproape a chestiunilor privind securitatea şi a celor interetnice, precum și raportarea în privința acestora, și menținerea, în acest scop, a contactelor cu toate orga- nismele relevante; (e) contribuția la dezvoltarea și consolidarea respectării drep- turilor omului și a libertăților fundamentale în Fosta Republică lugoslavă a Macedoniei, în conformitate cu politica UE privind drepturile omului şi cu orientările UE privind drepturile omului.